এই প্রস্তাবনার বিপক্ষে সাতশ তেরটি বিরুদ্ধ মত থাকতে পারে, কিন্তু কোচিং করে করে, ঘষে মেজে, ট্রেনিং নিয়ে নিয়ে একজন সাধারণ মানের শিক্ষার্থী ভবিষ্যতে ডাক্তার হয়ে উঠবার উপযুক্ত হয়ে উঠবেন – আর দেশের অদম্য মেধাবীরা ভ্যানরিক্সা কিংবা জমিতে হাল চাষ করে বেড়াবে – কোচিং অভাবে, তা অন্যায়! জ্ঞানের আলোয় আলোকিত হয়ে ঢাকা শহর এমনিতেই জ্বলজ্বল করছে মাত্রাতিরিক্ত, সেই আলো উলিপুরের প্রত্যন্ত গ্রামে অল্প কিছুটা ছড়াক। ভালো পড়াশুনো করা ছাড়া, গরীবের ভাগ্য উন্নয়নের আর কোন দ্বিতীয় যাদুবিদ্যা জানা নেই।